rlitschk/wikidir huggingface dataset:
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) De ‘Groß an Ooche’ (deutsch ‘Gruß an Aachen’) ess ene Zoot vun Kulturrus, ene eets päälrusa un später rohmwieß gefärvte Floribundarus. Se woodt vun L. Wilhelm Hinner us ene Remontantzrus un ene Teehybrid gezöch un av 1909 vun däm Gääsch un Blomehändler Philipp Geduldig op de Maat gebraat. Andere Name sin 'Salut d'Aix la Chapelle' un 'White Willow Glen'. Dä 'Groß an Ooche' is ene kleine oprääch in de Hüh wahßende Struch, dä en Meddeleuropa vun 45 bes 90 Zentimeter huh un bes zo 75 Zentimeter breid weed. De Planz es besonders för Blomrabatte un Buuregääde zo gebruche, weed ävver och als Kletterrus gezöch. Ußßerdäm weed se als Schneddblom vür Blomeschmuck genötz. De ‘Groß an Ooche’ weed off en Rusegääde gezeigt. De Planz ess winterhadd un de meiste Rusekrankheite künne ihr nix aanhan. De anfangs päälrusa bes lachsrusa Blöte han 40 bes 50 Bläddere un stonn in kleine Böschel. De Blöte sin perfek en Schaleform un zo enem Veedel gefüllt. Se doffe wie ene Teerus noh Holunder. Noh einiger Zick sin se fahl, krämwieß bes
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) De Schmitze Süül es ene Skulptur en de Aldstadt-Nord vun Kölle. Se steiht wesslich vun de Kirch Groß Sank Martin op dem Plaats An Groß Sank Martin zwesche de Lintgass und däm Brigittegäßche. Also nit wigg vum Alder Maat. De Süül woodt em Johr 1965 vun däm Kölsche Architek Jupp Engels gestefft un 1969 engeweiht. Se steiht op ene quadratische Grundfläch vun 90 mol 90 Zentimetere un hätt ene Hüh von vierenhalv Meter. Gemaat is se vun rühe Stein zwesche enem Sockel un enem Ovverdeil, beid us Beton. Et kann sin, dat die rühe Stein vun enem römische Hafegebäud stamme, dat domols ungefähr hee gestande hätt. Ene Strech op dä Süül deit anzeige, wo genau de 50 Meter üvver däm Meeresspeegel sin. Ene andere Strech es en deselve Hüh, wo dä Rhing en de Iesflut vun 1784 gestonn hätt. En Kölle sin domols 65 Lück dud geblivve, un de ganze Rhing elans sin ville Hüüser, Bröcke un Scheff kapodd gegange. An alle vier Sigge vun dä Schmitze Süül sin Inschreffte aanzeluure, övver dä Name Schmitz,
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Tombak es Messing met mieh dann zwei Drettel Koffer. Vum große Aandeil vun Koffer kütt och dä Name: en de malaiische Sproch (die se en Malaysia un Indonesie kalle dun) heiß dat Koffer tembaga. Em Handel sin ungerscheedliche Zoote met eigene Name. Rudtombak hädd mieh als 90 Prozent Koffer, Goldtombak oder Meddeltombak mieh als 85 Prozent Koffer, un gääle Tombak mieh als 72 Prozent Koffer. Blechblosinstrumente sin off us Goldmessing gemaaht. Dat es nix anderes als Goldtombak. Un de ahle Münze für 5 oder 10 Penning us de D-Mark-Zick sin us Stohl gemaat, met ene decke Schich Tombak rundheröm. Ene andere Gebruch es in de Munition vun Plemme un Knabühße. Do weet och hückzedag noch Blei verschosse, dat manchmol ene Hüll us Tombak hat. Siliziumtombak es kei Tombak, villmieh es dat ene spezielle Zoot vun Messing. Un Wieße Tombak es övverhaup kei Messing, weil do dat Zink fählt. Et hät stattdesse Arsen dren un es ene spezielle Zoot vun Bronß. Och Talmigold, dat vür ech bellige unechte Schmuck genomme weed, nenne se off Gold-Tombak. Dat
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Dat 1-Billion-Mark-Stöck vun de Provinz Wässfale es ene Nudmünz, die vun de Landesbank Wässfale usgegevve woode es. De aangegevvene Wäät vun ein Billion Mark is niemols vun ene andere deutsche Münz üvvertroffe woode. Dä Grund för esu ene düüre Münz wor de Deutsche Inflation vun 1914 bes 1923, wie dat Geld von Dag zo Dag un von Stund zo Stund winniger wäät woodt. En de letzte Dage vun de Inflation sin Münze, Geldsching un Breefmarke met richtig huhe Wääte usgegovve woode. Ävver wie de Lück dat Geld in de Häng bekome wor dä Krom ald nix mie wäät. Weil Münze un Papiergeld gar nit esu flöck gemaat wääde kunnte, wie se an Wäät verlore han. Dat 1-Billion-Mark-Stöck es dat letzte vun ene ganze Reih vun Nudmünze us de Provinz Wässfale, die vun 1921 bes 1923 us Allu, Tombak, Bronß, Koffer und Neuselver em Wäät von 50 Penning bes 1 Billion Mark gepräg woodte. Vörredrop es e Pääd, dat Wässfaleross, dat noh links am höppe es. Dorunger steiht de Wäät vun de Münz un ringseröm "Notgeld
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Hans Spiertz (gebore am 11. Janewar 1924 in Kölle; gestorve am 14. Juni 1968 och do) wor ene deutsche Architek, dä in Kölle geläv un geschaffe hät. Ene vun singe wechtigste Bauwerk es de Neubau vum Wässfälische Landesmuseum in Münster. Hä hätt 1959 de eeschte Pries en däm Wettbewerb dofür gewonne. Ävver de Baubeginn hatt sich verzögert, weil dä Bauherr zo klamm wor. Eets 1970 woodt de Dauerusstellung en dem neue Huus opgemaat. Do wor dä Spiertz ävver ald duud. Hans Spiertz hätt och en Kölle singe Spore hingerlosse. "Em Hanen", dat Huus am Alder Maat 24 met dem Kallendresser aan de Dachkall, hätt he zosamme met däm Hans Schilling för de Kölsche Jupp Engels geplant. Och de Schmitze Süül op däm Brigittengäßchen, direk aan de Hingerpooz vum Em Hanen, es vun im geplant woode. Hans Spiertz. In: Wolfram Hagspiel: Lexikon der Kölner Architekten vom Mittelalter bis zum 20. Jahrhundert. Böhlau Verlag, Köln 2022, ISBN 978-3-412-52447-0, S. 477 (online). Vorstellung des Modells für den Neubau des LWL-landesmuseums für Kunst- und Kulturgeschichte, Landschaftsverband Westfalen-Lippe, avgerofe am
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Ene Avschlag es ene Münzprägung us enem Metall, dat för die Münz gar nit bestemmp es. Dofür wääde de originale Münzstämpel genomme. Off deit mer de eetste Exemplare vun enne Münz us Gold oder Selver maache. Dat sin miestens Eeschavschläge, die för de Münzhääre oder de Landesfööschte gemaat woodte. Et git ävvger och Eeschavschläg, die sich dä Münzmeister us eigen Metall sälvs gemaht hät. Besonders wäätvolle Goldmünze wie Dukate woodte manchmol em dubbelte un dreifache Geweech geschlage. Mer kunnt se zwor för Geld benötze, ävver se woren in eetster Linnich als Geschenke un Belohnunge gedaach. Lück vun nidderigem Stand kritte Geschenkmünze us Selver, die vun Dukatenstempel geprägt woodte. Probavschläge oder Probprägunge weede zum Usprobiere vun Material un Maschine gemaht, oder als Muster för de Opdragsgevver. Probe wääde off in enem andere, bellige Metall geschlage. Manchmol sin die Avschläg op e viereckig Metallplättche gehaue, un et git och Avschläg met nur eine Sigg. Nohgemaate alde un seldene Münze un Medallje weede och manchmol "Avschlag" genannt, dat es ävver nit richtig. acsearch: Braunschweig-Wolfenbüttel, Ludwig Rudolph, Abschlag vom
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Putin chuilo! oder Putin huilo! (en ukrainische Schreff Путін – хуйло! un en russische Schreff Путин – хуйло!) heiß wöödlich övversäzz „Putin Pimmel!“, usgeschrevve „Putin is ene Pimmel!“. Et is ene russische oder ukrainische Sprechgesang, öm de russische Präsident Wladimir Putin ene enzescheppe. Em russische Offensivkreeg gäge de Ukraine woodt dä Begreff och en de ressliche Welt bekannt.. De Töön kumme vun däm Leed Speedy Gonzales vun 1961. Dat wor en Amerika ene Flop, ävver in Deutschland kom dä Rex Gildo domet op de eetste Platz vun de Bravo-Hitparad. 2014 han de Russe sich de ukrainische Halvinsel Krim unger de Nähl geresse. Do woren de Ukrainer nit met enverstande, un so däte se ööntlich op de Putin schänge. Dä Begreff „Putin chuilo“ heeß wöödlich övversetz „Putin Pimmel“. Dat es et ävver nit all. En Russland givv et ene Sprooch för ze schänge, de „russische Mat“. Dat sin nur vier Wööd, äver en de russische Sprooch künne se us de vier Wööd unglaublich ville andere Usdröck avleite. De vier Wööd sin „Pimmel“ (хуй oder chui), „Funz“
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Alfred Noss (gebore am 1. September 1855 en Kölle; gestorve am 15. Februwar 1947 en Teisendorf, Oberbayern) wor ene deutsche Münzesammler un Numismatiker. Hä bedeiht sech vür allem met Münze us däm späde Meddelalder un de fröhe Neuzick vum Rhing. Noss leevde en Münche un wor vun 1921 bes zo singem Eng Vörsetzer vun de Bayerische Numismatische Gesellschaff. 1919 woodt hä Ihredokter vun de Universität vun Bonn. Die Münzen von Trier. Teil 1. Abschnitt 2, Beschreibung der Münzen 1307–1556. Bonn 1916 Die Münzen der Erzbischöfe von Cöln Bd. II: Die Münzen der Erzbischöfe von Cöln (1306–1547). Köln 1913. Bd. III: Die Münzen der Erzbischöfe von Köln (1547–1794). Köln 1925. Bd. IV: Die Münzen der Städte Köln und Neuß (1474–1794). Köln 1926. Die Münzen von Jülich, Kleve, Berg und Mörs Bd. I Die Münzen von Jülich, Mörs und Alpen. München 1927. Bd. II – III Die Münzen von Berg und Jülich-Berg. 2 Bände. München 1929. Bd. IV Die Münzen der Grafen und Herzöge von Kleve. München 1931. Verzeichniss vun singe Schreffte Medallje op singe 70. Gebootsdag
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) De eeschte antike greechische Münze woodte vun de Lyder em Weste vun de hüggige Türkei unger däm Künning Alyattes II., däm Papp vum Krösus, geschloge. Manche Numismatiker han de Meinung, dat de eeschte Münze ald zwesche 650 und öm 620 vüür Chress unger enem vun de Vörgänger vum Alyattes gemaht woode sin, ävver dat es nit secher. De eetste Münze vun de Lyder wore Klumpe us Elektron, in die se dat Siegel vum Künning reingehaue hatte. De eeschte Bilder op Münze kome öm 620 vür Chress op. Dann kome Münze us Gold en ungerschiedliche Größe un Geweeche, wo se dat Portrait vum Künning engeschloge hatte. De letzte Künning vun Lydie wor dä Krösus, un dat singe Münze us Gold wore hät zo singem Rof vun unvörstellbare Richdum beigedrage. De eeschte Selvermünze woodte öm 550 vür Chress en Kleinasie un op de Insel Ägina gemaht. De Insel litt zemlich 25 Kilometere südwesslich vun Athen. De Münze en Kleinasie hatte Protome vun Löwe un Stiere avgebeldt. Protome wore Figure, miestens an Krög, Pött oder Baute, vun de
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) De Scheffsschruuvefabrik Ostermann & Co. wor ene Metallbaufirma vum Ihrefeld en Kölle. För einige Zigg wor dat Ungernemme de Maatföhrer beim Aanfäädige vun Scheffsschruuve. De Firma Ostermann & Flüs Woodt em Johr 1890 vun däm Formermeister Gustav Ostermann un däm Kaufmann Wilhelm Flüs en Riehl gegröndt. Dat eeschte Werk wor op de Danziger Freiheit (hückzedags Boltensternstroß). Do woodte op 24.000 Quadratmetere ene Kofferhuhovve, ene Metallhött un ene Raffinerie opgestallt. Aanfangs däte se do vür allem Lagerschale vör dat Ieserbahn-Reparaturwerk en Nippes aanfäädige. Öm 1900 finge se domet aan, Drevvwelle un Scheffsschruuve met enem Geweech vun bes zo 20 Tonne (dat sin 500 Zentner) us Bronß em Schleuderguss ze maache. 1915 kunnte de Firma de Mendener Drohtwerke üvvernemme. Do han se noh däm Zweite Weltkreeg üvverweegend Köchehääd hergestellt. Dat Werk in Riehl woodt wäge de maue Weetschaff em Johr 1931 zogemaaht. Ävver de Aanfäädigung vun Scheffsschruuve han de Sönn vum Gustav, dä Kurt un dä Hans, em Bayenthal fottgeföhrt. 1937 leefen de Geschäf widder besser, un Ostermann kunnt de Iesergeeßerei Wiedenbrück & Wilms am Gröne Weg
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Dä Antoninian wor em antike Römerrich ene Selvermünz, die vum Kaiser Caracalla (211–217) öm 214 noh Christus engeführt woode es. Mer wosste för ene lange Zigg nit, wie de Römer selvs de Münze genannt han. Dä Name "Antoninian" bekome se eets em Meddelalder un es vum richtige Name vum Caracalla härgenomme: Marcus Aurelius Antoninus. De Wesseschaff gläuv hück, dat de Münz vun de Römere Bicharactus genannt woodt. Em 3. Johrhundert woodt dä Antoninian wäge de Inflation mieh als jede andere Münz geschloge. Dä Kaiser Aurelian gov sich Möh met däm Stabilisiere vum Geldwäät, ävver eets met de Münzreform vum Kaiser Diokletian am Eng vum Johrhundert woodt de Antoninian avgeschaff. De Antoninian hadd ene Wäät vun zwei Denare un zo Aanfang e Geweech vun öm 5,5 Gramm. Ävver noh däm Selveraandeil woren et nur anderthalv Denare. Noh un noh woote dat Geweech un dä Selvergehalt winniger. Öm 238 vür Chress hatt de Münz noch ene Selverandeil vun 40 Prozent, un öm 270 v. Chr. wore et kein drei Prozent. Am Eng vum 3. Johrhundert wor dä
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) De Antoniniane vum Domitianus II. sin ärg selde Antoniniane vum Domitianus II., dä em johr 271 vör e zemlich koote Zigg Gägekaiser em Imperium Galliarum wor. De eetste vun de Münze woot em Johr 1900 en Wessfrankreich en enem vergravene Püngel Münze gefunge. Dat Stöck woot eets als ech aangesinn, ävver 1942 hädd ene Numismatiker gesaat dat et ene Falschmünz es. Mieh als hundert Johr noh däm eetse Stöck, em Johr 2003, han se en Chalgrove bei Oxford (dat es in Ängland) noch eine vun denne Münze in de Ääd gefunge, en enem vergraave Pott met andere Münze us de Johre 270 bes 275. Dat wor de Bewies, dat beide Münze ech sin. Un em Johr 2006 hätt dat bulgarische Nationalmuseum vör Geschichte ene dritte Münz gekauf, met enem ganz andere Beld op de Rücksigg. Nit nur dat zwei Münze, vun denne et ensgesamp nur drei Stöck git, zemlich selde sin: de Münze sin de wichtigste Bewies, dat et ene Gägekaiser Domitianus üvverhaup gegovve hädd. Nur drei futze Stöckche Blech!
Die Sigg hee es op Kölsch (mieh kölsche Sigge) un geschrevve en de Schrievwies vun de Kölsch-Akademie (mieh Sigge en de Schrievwies vun de Kölsch-Akademie) Billon (vun meddellateinisch billio „Zahlgod“) is ene Legeerung us Koffer un nit mieh wie de Hälvde Edelmetall, miestens nSelver, ävver och Gold. Mer kann et vum Selver an singe dunklere un e bessche fussige Färv ungerscheide, un en ene Billonlegeerung künne och noch mieh Metalle wie Zinn oder Zink drin sin. Billon woodt för dat Aanfäädige vun kleine Münze genomme, ävver och vür Medallje. De eeschte Münze us Billon woodte op de griechische Insel Lesbos em 6. un 5. Johrhundert vür Chress gemaht, ävver dat wor noch en natörliche Legeerung us Selver un Koffer. Bei de ahle Römer kom dat künsliche Billon op, öm en Selvermünze belligere Krom erenzedunn. Op die Wies kunnte de Münzhääre ööntlich Geld verdeene. Esu han se et bei ville Völker en de antike Zigg gedonn, och bei de Grieche, Römer un em Byzanz. Och em Meddelalter un bes en de neueste Zigg woodt dat noch gemaht. Dat nent mer hückzedaag Münzverschläächterung. Off däte de Gaunere de fresche Billonmünze bevür se unger dat Volk gebraht woodte, en ene Bröh us Selvernitrat
Kurdistan (kurdisch کوردستان Kūrdistān; arabisch كردستان, DMG Kurdistān; persisch کردستان Kordestān; türkisch Kürdistan) es ene Gägend en Vorderasie, dat de Kurde als ihr Heimat aansinn. Manche vun de Staate, denne e Deil vun Kurdistan gehööt, dunn dä Name net benotze oder han en sogar verbodde. Ävver de miehste vun de Kurde halde an däm Name fass. De ganze Gägend es zwesche 440.000 un 530.000 Killometer em Quadrat jross. Die gehöre zo de Staate Türkei, Irak, Iran und Syrie. Do sin ußßer Kurde och Araber, Perser, Aserbaidschaner, Türke, Turkmene, Armenier, Assyrer (oder Aramäer) und Mhallami zo Hus.
Erkelenz es en Middelstadt in et Rhingland. Se litt unjefiehr 15 Kilometer südwäßßlich vun Jlebbech aan dem Noodrand vun de Niederrhingische Bucht in de Jülicher Börde. Nòh de Jemeendeordnung en mittlere kreesaanjehüürije Stadt, es se die jrüüßde em Kreis Heinsberg vun Noodrhing-Wäßßfaale. Bundeswick bekannt jewudde es Erkelenz dürch et kleene Dörp Lützeròòth, dat de Brungkohlejruv Jarzweiler II in et Rhingische Revier weeche mòòt. Dä Artikel iss noh koot. Äwwä eä könnt bald enz länger sinn, wenn do mithilfs. Jlich aanpakke? Dann loß jonn!
China ([ˈʃiːna] (IPA) es ene kultureller Gägend in Ossasie, die övver 3500 Johr ald es. Zwesche 221 vür Chress un 1912 wor se politisch un geographisch dat Kaiserrich China un dann de Republik China. Vun 1927 bes 1945 gov et de Chinesische Bürgerkreeg (1927–1949), un am Engk woodt de Regeerung vun de Kuomintang vun de Kommuniste unger Mao Tse-tung fott gejag. De Kommuniste, am Aanfang och Maoiste genannt, regeere zick 1949 op däm chinesische Fessland. Se nannte ehre Staat Volksrepublik China Ävver de ahle Regeerung kunnt sich de Insel Taiwan schnappe. Se maahte och ene Staat met däm Name Republik China auf Taiwan. Un zickdäm strigge se sich wie de Puute op däm Spillplatz övver de Sandförmche, dä ein kann de andere nit in Roh losse un well dat ganze Land för sich han. De gebildete Lück, die sich mit China befasse dun, nenne ihre Wesseschaff Sinologie oder Chinawesseschaffte, un sich selvs Sinologe.
Eurode essene Aat Stadt, symbolėsch zesammejesaz uß Hächzoreroth en Deutschland_em Kriiß Ooche en Döütschlannd_un Kirchroa en de Nederläng_en Söd_Limborresh en Hollanndt. Dad_eß de eezte Europa-Shtadt. Kirchroa heis_op deutsch Kirchrath, op neederlängsch Kerkrade, unn_op limmbůrjėsch te Kèrkrao. Dat hüüort on_noch bëijm Zwëkfobandt Parkstad Limburg do_bëij, un litt en_de Euregio Maas-Rhein. Hächzoreroth heis_op neederlängsch 's-Hertogenrade un op deutsch Herzogenrath, op limmbůrjėsch Hertserao. Et hüüot bëij de StädteRegion Aachen, en do Lanndschaffßfobanndt Rhinglandt], un lėdd_en_de Euregio Maas-Rhein. Zig dämm zwöllefte Johongot wooche di zwëij ëijn Shtadt, bess_em Joohr 1815 de Jränz zwesche se jelaat wood. Dä Quatsch woo dä Ääntß vum Wiener Kongjrëß vun 1815. Do hann_se dem Napoleon sing franzüüsėsh Deppachtemeng fun Beneden-Maas oppjelööß, unn_et zwesche de Künninge fun de Nederläng un Pröüße oppjedëijldt. Do_bëij koohm de Burrsh Rode mem Hächzoch noh Döütschlandt_ße lijje, de Afdëij Rolduc med_de Kerresh en de Nederläng. Do fun kumme wall och de naame her, di di Dëijle dann krääte. Ävver op bëijde Sigge fun de neuje Jränß schwaadt mer de sellve Shprooch, en rėpůarėsch, do wunne de_sëlleve Famillije, fiert mer do Faßteleer op de sellve, ëijen Aat — med: „Roda Alaaf!“ Roda oddo Rode eß Dëijl vun däm Name, schliißlėsch nannt_mer di jannze Jääjndt övver Joohonndotte:
De EUREGIO — oohne enne besönnerre Name — wood 1958 jejröndt, un eß de eezte Euregio, di_jet_joov. Di shpääder koohme hann_dann ëkßtra Naame krääje, esu wi di nöüre Euregio Rhein-Maas-Nord un de Euregio Rhein-Waal, di sesh med_te 'EUREGIO zem Dëijl övvorlappe. En de EUREGIO' fundte sesh övver 130 Körrposchaffte uss_em nöchtlijje Wäßßte fun däm Fäßßland fun Europa zesamme un sėnn do fotrodde. Ed_ess_en Jränzrejon fun Shtaate, Bunndeßlänndor_un Profinnße un mieh, nämmlijj_enne janz aale Weetschaffsroum un Shproocheroum — onjevääo_de Jääjend, wo me fröjo et Deutschnederlängsche jeschwaadt hät, ävvo orr_e beßßje mieh, unn_e beßßje winnijor. Wä dobëij eß , es uss d Deutschland, (Niidosaxe, Noodrhing-Wëßßfale) d Nederläng Ofizjäl Wëbsigge fun de EUREGIO ierem döütsche Aandëijl (op döütsch) Ofizjäl Wëbsigge fun de EUREGIO ierem needoländesche Aandëijl (op neederlands)
Die Siet is op Kerkever Platt (mie Sije op Kerkever Platt) unn jeschrieve wie ed jekallt wäed (mie Sije jeschrieve wie ed jekallt wäed) Frömmiche sin Fraue, Minsche vum weifliche Jeschlääch. Et kann och ene Panz sinn. Frömmiche sin dat Jejedeel va Männ. Mit Frauminsch is immer eine allein jemeint. Will mer jet alljemeines üvver en Schmölzje vun „Frauminsche“ sare, dann säht mer nit „Frauminsche“ sondern Fraulück. Der een o´r angere, sät mar Frau-Lue, odder och Frollüüd doavür. Frömmiche sin mar jot, für et Huus in Oddnung te haute, öm Sakes eedejelle, un für Kenger de kreje. Mit die Frömmiche spellze als Put fonge, mar laater jüt´se met se frije, en irjeswann trut´se se mar. Een jrutte Deel va die Männ seggt mar det et en crux is mit die Frömmichs. "Truu dich mar neet", segge se, wenn de in het dörp anne Thek sats un huers demm kalle.
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Ene Moohnd esse_n Zigk fun ëttwa em zwölleftell fun ennem Joohr oddo öm de 30 Dääch eröm, oddo joot 4 Woche. De 12 Moohnde em Joohr sin bëij_onß ungescheedlish lang. Dä Name kütt fum Moond dä mer des oovens am Hemmel sinn künne — jeede Moohnd leuf dä dorresh all sing Fase, avver zemmlesch ůnnjenou. Mir bruche zig 1582 dä su jenannte jregorjanesche Kalänndo, un en dä joodt 1500 Joohre do füüer dä Julijanesche Kalländo — di zwëij ungeschëijde sesh koum — do sinn de Moohnde: De Moohnde Jannowaa | Febrowaa | Määz | Apprill | Meij | Juuni | Juuli | Aujuss | Sepptämmber | Oktoober | Novemmber | Dezemmber
E Jlühbier es ne wigk verbreitete Lööshtkwäll. Et weed jebroch in de mieste Lampe, in de Shingwerfer vun Autos un Zöch. In ne Jlaskolben befindet sish ne Lööshtdroht us Wolfram-Metall. Wenn do elektrishe Strom doosh fließe däät, erhitzt sish dr Droht, und däät esu lööshte.
De Kraffvokehr Wupper-Siesh, avjekööt wupsi oder KWS, es e Busongernemme dat im Jebiet Levverkuse un Berjish Jlabbach ungerwäjs es. Et bedriejv de Linienvokehr in der beijde Shtädt un teijlwies em berjishe Land. E poor Linie vun dänne fahre och no Kölle erin un en de Ööt aan de Siish un aan de Wupper suwisu. de KWS AG ijo Homepage (op döütsch)
Dr Herr dr Ringe is ene Fantasy-Roman vun de J. R. R. Tolkien. Dat eezte Band vun dem Booch, De Jefährten, erschien am 29. Juli 1954, Band 2 (De zweij Törm) am 11. November im selve Johr. De Uhrzick es nit övverliefert. Bes dann och dr dritte Deejl, jenannt de Rückkehr vun dr Künning, erus koom, hät et dann bis zum 20. Oktober 1955 jeduurt. Dennoch hät dr Tolkien darup bestande dat et sich beij demm Werk nit öm ne Trillojie handele däät. Die Bööcher erzähle de Jeschichte vun demm eene Ring, dä de Maach övver singe Träger an sich rieße dät. De Jeschichte dät in ne usjedaachte Welt namens Meddelääd spillen, aanjelehnt an et Meddelalder in Europa. Vür ne lange Zick hät dä böse Herrscher Sauron einije Ringe aanjefäädisht, die hä der Völker in singe Welt schenke wullt. Dreij vun denne Ringe hät hä de Elbe jejovve, janz jewetzte minsheähnliche Wesen, die beinoh unsterblich wore, usser me däät se ömbringe. Nüng Ringe han de Minshe bekumme, denne nix wischtijer is als ihre eijene Macht. Schließlish an de Zwerje och no sibbe Ringe jekräht. De Zwerje wore plumpe Fijuren, die in ihre Höhle als Bershlück arbeijde dun. Wat all die
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) De Höhner sin e kölsche Bänd. Mitjlieder sin: Henning Krautmacher (* 5. Määz 1957 in Lävverkuuse) singk un spillt Jitarr Peter Werner (* 3. Novemmber 1949 in Lindethal, Peter Werner-Jates) spillt Keyboards, Trompeet, Akkordeon un singk Janus Fröhlich (* 12. Oktoober 1950 in Ierefeld, Jan Peter Fröhlich) spillt Schlaachzeuch, Percussion un singk Hannes Schöner (* 24. Juuni 1953 in Beckedörp, Johannes Schulte-Ontrop) spillt Bass, E-Bass, un singk Jens Streifling (* 30. Apprill 1966 in Borna bëij Leipzig) spillt Klarinette, Jitarr, Klawier, Bluesharp, Saxophon, Bass, Schlaachzeuch John Parsons (* 25. Apprill 1954 in Wäjelß) spillt Jitarr Äx-Höhner sin enzwesche: Ralle Rudnik (* 12. Aujußß 1959 in Duisburch, Ralf Rudnik) hät de Jitarr jespillt beß 2007. Dodo Hey: Höhner – Das Buch. Bachem Verlag, Kölle 2000, ISBN 3-7616-1443-8 Viva Colonia Die Karavane zieht weiter Commons: Höhner – Sammlung von Bilder, Filemche un Tön op Wikimedia Commons D Höhner